
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Michalovce 3T/47/2024 7724010239 03. 10. 2024 JUDr. Slavomír Harmóci ECLI:SK:OSMI:2024:7724010239.3
ROZSUDOK V MENE SLOVENSKEJ REPUBLIKY Okresný súd Michalovce, samosudca JUDr. Slavomír Harmóci, na hlavnom pojednávaní, konanom dňa 3.10.2024 v Michalovciach, takto rozhodol: Obžalovaná A. B. - A. B., nar. XX.X.XXXX v C., trvale bytom D., E. XXXX/XX, bez pracovného pomeru, je vinná z prečinu ohrozovania mravnej výchovy mládeže podľa § 211 ods. 1 písm. b/Tr. zák. pretože ako zákonná zástupkyňa mal. F. B., nar. XX.XX.XXXX, ku ktorému má povinnosť dbať o jeho všestranný vývoj, sústavnú a dôslednú starostlivosť o jeho výchovu a výživu, vyplývajúcu z ustanovení Zákona o rodine, tieto svoje zákonné povinnosti s teraz už odsúdeným B. B. vychovávať dieťa zanedbávala najmä tým, že nezabezpečila, aby školu riadne navštevoval a umožnila mu tak viesť záhaľčivý život, v dôsledku čoho ako žiak Špeciálnej základnej školy, Tyršova 1, Sobrance, v školskom roku 2022/2023 v období od 19.9.2022 do 9.6.2023 mal. F. vymeškal 129 neospravedlnených vyučovacích hodín, v školskom roku 2023/2024 v období od 5.10.2023 do 7.12.2024 mal. F. vymeškal 23 neospravedlnených vyučovacích hodín, teda celkom za obdobie od 19.9.2022 do 7.12.2024 mal. F. vymeškal 152 neospravedlnených vyučovacích hodín, teda z nedbanlivosti vydala osobu mladšiu ako osemnásť rokov nebezpečenstvu spustnutia tým, že jej umožnila viesť záhaľčivý život, za to sa odsudzuje Podľa § 211 ods. 1 Tr. zák., za použitia § 38 ods. 2 Tr. zák., § 36 písm. l/Tr. zák., k trestu odňatia slobody v trvaní 5 (päť) mesiacov. Podľa § 49 ods. 1 písm. a/Tr. zák., § 50 ods. 1 Tr. zák., súd výkon trestu odňatia slobody podmienečne odkladá na skúšobnú dobu v trvaní 15 (pätnásť) mesiacov. odôvodnenie:
Podľa § 172 ods. 2 Tr. por. tento rozsudok neobsahuje písomné odôvodnenie. Poučenie: Proti tomuto rozsudku je prípustné odvolanie, ktoré má odkladný účinok. Odvolanie sa podáva na súde, proti ktorého rozsudku smeruje a to do 15 dní od oznámenia rozsudku. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. V písomne podanom odvolaní je potrebné uviesť, proti ktorým výrokom odvolanie smeruje a či smeruje aj proti konaniu, ktoré rozsudku predchádzalo. Odvolanie prokurátora, odvolanie, ktoré podáva za obžalovaného jeho obhajca, ako aj odvolanie, ktoré podáva za poškodeného alebo za zúčastnenú osobu ich splnomocnenec, musí byť odôvodnené tak, aby bolo zrejmé, v ktorej časti sa rozsudok napáda a aké chyby sa vytýkajú rozsudku, alebo konaniu, ktoré rozsudku predchádzalo. Po vyhlásení rozsudku sa môže oprávnená osoba odvolania výslovne vzdať, resp. osoba, ktorá odvolanie podala, môže ho výslovným vyhlásením vziať späť a to až do doby, než sa odvolací súd odoberie na záverečnú poradu. Odvolanie podané v prospech obžalovaného obhajcom alebo inou oprávnenou osobou môže byť vzaté späť len s výslovným súhlasom obžalovaného. Prokurátor môže vziať takéto odvolanie späť i bez súhlasu obžalovaného.

